Συντεταγμένες: 53°36′N 15°32′E﻿ / ﻿53.600°N 15.533°E﻿ / 53.600; 15.533

Το **Βοεβοδάτο Δυτικής Πομερανίας** ή **Επαρχία Δυτικής Πομερανίας** (πολωνικά: *Województwo zachodniopomorskie*) είναι ένα από τα 16 βοεβοδάτα της Πολωνίας (επαρχία) στα οποία διαιρείται η χώρα. Βρίσκεται στη βορειοδυτική Πολωνία και συνορεύει με το Βοεβοδάτο Πομερανίας στα ανατολικά. το Βοεβοδάτο Μείζονος Πολωνίας στα νοτιοανατολικά, το Βοεβοδάτο Λούμπους στα νότια, τα γερμανικά ομόσπονδα κρατίδια Μεκλεμβούργο-Δυτική Πομερανία και Βρανδεμβούργο στα δυτικά και τη Βαλτική Θάλασσα στα βόρεια. Πρωτεύουσα και μεγαλύτερη πόλη του είναι το Στσέτσιν.

Ιδρύθηκε την 1η Ιανουαρίου 1999, από τα πρώην Βοεβοδάτα Στσέτσιν και Κοσάλιν και τμήματα των Βοεβοδάτων Γκόζουφ, Πίουα και Σουούπσκ, σύμφωνα με τις μεταρρυθμίσεις της πολωνικής τοπικής αυτοδιοίκησης που εγκρίθηκαν το 1998. Πήρε το όνομά του από την ιστορική περιοχή της Πομερανίας (πολωνικά: *Pomorze*). Παρά το όνομα («Δυτική Πομερανία»), το βοεβοδάτο δεν περιλαμβάνει τα πιο δυτικά τμήματα της ιστορικής Πομερανίας, τα οποία βρίσκονται στη γερμανική *Vorpommern* (δείτε: Δυτική Πομερανία).

Γεωγραφία και τουρισμός
-----------------------

 Φεστιβάλ Βίκινγκ στο Βόλιν.
 Εκκλησία της Παναγίας, Βασίλισσας του Κόσμου, στο Στάργκαρντ.
Το Βοεβοδάτο Δυτικής Πομερανίας είναι το πέμπτο μεγαλύτερο βοεβοδάτο της Πολωνίας από άποψη έκτασης. Μεταξύ των μεγαλύτερων πόλεων, της περιοχής, είναι η πρωτεύουσα Στσέτσιν, καθώς και οι Κοσάλιν, Στάργκαρντ και Σφινοούιστσε.

Πρόκειται για μια γραφική περιοχή της ακτής της Βαλτικής Θάλασσας, με πολλές παραλίες, λίμνες και δασικές εκτάσεις. Οι Στσέτσιν, Σφινοούιστσε και Πολίτσε είναι σημαντικά λιμάνια. Άλλες μεγάλες παραθαλάσσιες πόλεις περιλαμβάνουν τις Μιεντζιζντρόγιε, Ντζίβνουφ, Κοουόμπζεγκ και το Μιέλνο.

Η Δυτική Πομερανία θεωρείται μία από τις πιο πράσινες περιοχές της Πολωνίας και μία από τις πιο ελκυστικές για τους τουρίστες. Χαρακτηρίζεται από απίστευτη ποικιλία τοπίων: παραλίες, εκατοντάδες λίμνες και δάση γεμάτα άγρια ζωή, που απλώνονται κυρίως στους λόφους των παγετωνικών λιμνών. Η Δυτική Πομερανία είναι επίσης πλούσια σε διάφορες μορφές και στυλ αρχιτεκτονικής που χτίστηκαν κατά τον Μεσαίωνα, καθώς και στη γοτθική, μπαρόκ και αναγεννησιακή περίοδο. Υπάρχει ένα ποικίλο ρεπερτόριο θεάτρων, φεστιβάλ, μουσείων και εκθέσεων τέχνης. Κατά τη διάρκεια ενός διήμερου ετήσιου Φεστιβάλ Θάλασσας στο Στσέτσιν, πραγματοποιούνται πολλές δωρεάν υπαίθριες συναυλίες. Στο Σφινοούιστσε το καλοκαίρι, πραγματοποιείται το Φεστιβάλ Ακαδημαϊκών Τεχνών Νέων FAMA - ένα γεγονός με αρκετά χρόνια παράδοσης, το οποίο προσελκύει όχι μόνο τους νέους, αλλά και μεγαλύτερους αποφοίτους. Στο Μιεντζιζντρόγιε, υπάρχει το Φεστιβάλ των Αστεριών, το οποίο προσελκύει πολλούς δημοφιλείς ηθοποιούς. Στο Βόλιν, πραγματοποιείται το Φεστιβάλ Βίκινγκ, το οποίο προσελκύει «Βίκινγκς» από όλη την Ευρώπη.

Μια άλλη έλξη στην περιοχή είναι μια μεγάλη ποικιλία από θέρετρα υγείας. Η άρμη και το πηλοειδές, που ανακαλύφθηκαν τον 19ο αιώνα, μαζί με τους γεωθερμικούς υδάτινους πόρους, είναι δημοφιλή αξιοθέατα στο Σφινοούιστσε, στο Κάμιεν Πομόρσκι και στο Πόουτσιν-Ζντρούι.

Ένα αξιοσημείωτο φαινόμενο σε παγκόσμια κλίμακα είναι το Στρεβλό Δάσος έξω από την πόλη Γκριφίνο.

Πόλεις
------

 Ποταμός Όντερ στο Στσέτσιν
 Γοτθικό δημαρχείο στη Χόινα, χτισμένο από Γερμανούς το 1320, όταν η πόλη ήταν γνωστή ως *Königsberg in der Neumark.*
 Δημαρχείο του Κοσάλιν.
 Πάρκο στο Πόουτσιν-Ζντρούι.
 Εθνικός Δρυμός Ντράβα
Το βοεβοδάτο αποτελείται από 66 πόλεις. Αυτές αναφέρονται παρακάτω κατά φθίνουσα σειρά πληθυσμού (σύμφωνα με τα επίσημα στοιχεία για το 2019):

1. Στσέτσιν (402.067)
2. Κοσάλιν (107.225)
3. Στάργκαρντ (67.795)
4. Κοουόμπζεγκ (46.309)
5. Σφινοούιστσε (40.883)
6. Στσετσίνεκ (40.016)
7. Πολίτσε (32.575)
8. Βάουτς (25.312)
9. Μπιαουόγκαρντ (24.250)
10. Γκολένιουφ (22.284)
11. Γκριφίνο (21.221)
12. Νοβόγκαρντ (16.603)
13. Γκριφίτσε (16.524)
14. Σφίντβιν (15.533)
15. Χόστσνο (15.213)
16. Ντέμπνο (13.775)
17. Μπαρλίνεκ (13.752)
18. Νταρουόβο (13.710)
19. Ζουοτσιένιετς (12.901)
20. Πιζίτσε (12.581)
21. Σουάβνο (12.511)
22. Ντράφσκο Πομόρσκιε (11.597)
23. Μισλίμπους (11.151)
24. Ουόμπες (10.167)
25. Τσεμπιάτουφ (9.986)
26. Κάμιεν Πομόρσκι (8.807)
27. Πόουτσιν-Ζντρούι (8.073)
28. Χόινα (7.375)
29. Τσαπλίνεκ (7.109)
30. Σιάνουφ (6.621)
31. Καρλίνο (5.945)
32. Μιεντζιζντρόγιε (5.376)
33. Μπόρνε Σουλινόβο (5.116)
34. Βόλιν (4.878)
35. Κάλις Πομόρσκι (4.366)
36. Ρέσκο (4.217)
37. Μπομπολίτσε (3.991)
38. Πουότι (3.965)
39. Λιπιάνι (3.922)
40. Μπαρβίτσε (3.715)
41. Μιεσκοβίτσε (3.647)
42. Μασέβο (3.357)
43. Χοτσίβελ (3.177)
44. Μιροσουάβιετς (3.081)
45. Μιέλνο (2.956)
46. Πολάνουφ (2.917)
47. Ρετς (2.898)
48. Βενγκοζίνο (2.816)
49. Ντζίβνουφ (2.663)
50. Γκολτσέβο (2.660)
51. Πεουτσίτσε (2.583)
52. Τιχόβο (2.520)
53. Στεπνίτσα (2.465)
54. Γκοστσίνο (2.430)
55. Τσουόπα (2.322)
56. Ντόμπρα (2.307)
57. Ντράβνο (2.280)
58. Ντομπζάνι (2.267)
59. Τστσίνσκο-Ζντρούι (2.263)
60. Μπιάουι Μπουρ (2.185)
61. Τούτσνο (1.934)
62. Ίνσκο (1.924)
63. Μόριν (1.630)
64. Τσεντίνια (1.555)
65. Σούχαν (1.471)
66. Νόβε Βάρπνο (1.190)

Οι πολωνικές συνοικίες της ιστορικής περιοχής της Δυτικής Πομερανίας (οι 3 δυτικότερες συνοικίες της Δυτικής Πομερανίας) είχαν πληθυσμό περίπου 520.000 κατοίκων το 2012 (πόλεις Στσέτσιν, Σφινοούιστσε και Πόβιατ Πολίτσε συνδυαστικά) - ενώ οι γερμανικές συνοικίες είχαν πληθυσμό περίπου 470.000 κατοίκων το 2012 (Βόρπομερν-Ρύγκεν και Βόρπομερν-Γκράιφσβαλντ συνδυαστικά). Συνολικά, περίπου 1 εκατομμύριο άνθρωποι ζουν στην ιστορική περιοχή της Δυτικής Πομερανίας σήμερα, ενώ η μητροπολιτική περιοχή του Στσέτσιν ανεβάζει ακόμα περισσότερο τον αριθμό.

Διοικητική διαίρεση
-------------------

Το Βοεβοδάτο Δυτικής Πομερανίας χωρίζεται σε 21 πόβιατ (κομητείες): 3 πόβιατ πόλης και 18 πόβιατ γης. Αυτά χωρίζονται περαιτέρω σε 114 γκμίνα.

Προστατευόμενες περιοχές
------------------------

 Εθνικός Δρυμός Βόλιν
Οι προστατευόμενες περιοχές της Δυτικής Πομερανίας περιλαμβάνουν δύο εθνικούς δρυμούς και επτά πάρκα τοπίου. Αυτά παρατίθενται παρακάτω.

* Εθνικός Δρυμός Ντράβα (μερικώς στο Βοεβοδάτο Λούμπους και στο Βοεβοδάτο Μείζονος Πολωνίας)
* Εθνικός Δρυμός Βόλιν
* Πάρκο Τοπίου Μπαρλίνεκ-Γκόζουφ (μερικώς στο Βοεβοδάτο Λούμπους)
* Πάρκο Τοπίου Τσεντίνια
* Πάρκο Τοπίου Ντράφσκο
* Πάρκο Τοπίου Ίνσκο
* Πάρκο Τοπίου Πεδιάδας Κάτω Όντρα
* Πάρκο Τοπίου Στσέτσιν
* Πάρκο Τοπίου Εκβολής Βάρτα (μερικώς στο Βοεβοδάτο Λούμπους)

Δημογραφία
----------

Μετά την ήττα της Γερμανίας στο Β΄ Παγκόσμιο Πόλεμο, η περιοχή έγινε μέρος της Πολωνίας μέσω της Συμφωνίας του Πότσνταμ, η οποία δημιούργησε εδαφικές αλλαγές που απαιτούσε η Σοβιετική Ένωση.

Το 1948, το 67 % του πληθυσμού προερχόταν από την Κεντρική Πολωνία, τη Μείζων Πολωνία και την Πομερέλια, ενώ το 25 % προερχόταν από τις πολωνικές περιοχές που προσαρτήθηκαν στη Σοβιετική Ένωση. Ένα άλλο 6 % επέστρεψε στην Πολωνία από τη Δυτική Ευρώπη. Περίπου 50.000 Ουκρανοί επανεγκαταστάθηκαν στη Δυτική Πομερανία στην Επιχείρηση Βιστούλας το 1947.

Οικονομία
---------

Το ακαθάριστο Εγχώριο Προϊόν (ΑΕΠ) του βοεβοδάτου ήταν 18,3 δισεκατομμύρια ευρώ το 2018, αντιπροσωπεύοντας το 3,7% της πολωνικής οικονομικής παραγωγής. Το κατά κεφαλήν ΑΕΠ προσαρμοσμένο για αγοραστική δύναμη ήταν 17.700 ευρώ ή 59% του μέσου όρου της ΕΕ των 27 την ίδια χρονιά. Το ΑΕΠ ανά εργαζόμενο ήταν 67% του μέσου όρου της ΕΕ.

Μεταφορές
---------

Υπάρχουν δύο κύριες διεθνείς οδικές διαδρομές που διέρχονται από το βοεβοδάτο: η Εθνική Οδός 3 (Σφινοούιστσε-Στσέτσιν-Γκόζουφ Βιελκοπόλσκι-Ζιελόνα Γκούρα-Λεγκνίτσα-τσεχικά σύνορα, μέρος της Ευρωπαϊκής Οδού 65 από το Μάλμε στη Σουηδία έως τα Χανιά στην Ελλάδα) και η Εθνική Οδός 6 (Στσέτσιν-Κοσάλιν-Σουούπσκ-Γκντανσκ, μέρος της Ευρωπαϊκής Οδού 28 από το Βερολίνο στη Γερμανία έως το Μινσκ στη Λευκορωσία). Άλλοι σημαντικοί εθνικοί δρόμοι είναι η Εθνική Οδός 10 (γερμανικά σύνορα-Στσέτσιν-Πίουα-Μπίντγκοστς-Τόρουν-Πουόνσκ) και η Εθνική Οδός 11 (Κοουόμπζεγκ-Κοσάλιν-Πίουα-Πόζναν-Μπίτομ). Εκτός από τις παραπάνω, ορισμένες άλλες εθνικοί οδοί βρίσκονται στο βοεβοδάτο. Το βοεβοδάτο διαθέτει επίσης ένα καλά ανεπτυγμένο δίκτυο περιφερειακών οδών.

Οι κύριες σιδηροδρομικές γραμμές στο βοεβοδάτο είναι η γραμμή 351 Στσέτσιν-Πόζναν, η γραμμή 273 Στσέτσιν-Βρότσουαφ (λεγόμενη «σιδηροδρομική γραμμή Όντρα»), η γραμμή 202 Στάργκαρντ-Γκντανσκ, η γραμμή 401 Στσέτσιν-Σφινοούιστσε και η γραμμή 404 Κοουόμπζεγκ-Στσετσίνεκ. Οι κύριοι σιδηροδρομικοί σταθμοί του βοεβοδάτου είναι οι κεντρικοί σταθμοί των Στσέτσιν, Στάργκαρντ και Κοσάλιν. Οι σταθμοί εξυπηρετούνται από τρένα ταχείας της PKP Intercity που τα συνδέουν με την πρωτεύουσα, Βαρσοβία, καθώς και άλλες μεγάλες πόλεις της Πολωνίας. Ο κεντρικός σταθμός του Στσέτσιν διαθέτει διεθνείς σιδηροδρομικές συνδέσεις με το Βερολίνο, το Σβερίν και το Λύμπεκ. Το Σφινοούιστσε έχει απευθείας σιδηροδρομική σύνδεση με το Στράλζουντ.

Το μόνο τοπικό και διεθνές αεροδρόμιο στη Δυτική Πομερανία είναι το Αεροδρόμιο Στσέτσιν-Γκολένιουφ «Αλληλεγγύη». Επίσης, μέρος του διαδρόμου ενός εγκαταλελειμμένου αεροδρομίου στο Μπάγκιτς (κοντά στο Κοουόμπζεγκ) μετατράπηκε σε αεροδρόμιο με άδεια να εξυπηρετεί αεροπλάνα που μεταφέρουν όχι περισσότερους από 20 επιβάτες.

Εικόνες
-------

* Ενοριακή εκκλήσία στο ΤιχόβοΕνοριακή εκκλήσία στο Τιχόβο
* Πλάκα που τιμά τη μάχη του Πομερανικού ΤείχουςΠλάκα που τιμά τη μάχη του Πομερανικού Τείχους
* Εκκλησία στο ΣπόρεΕκκλησία στο Σπόρε
* Στο Τσαπλίνεκ είχαν κάποτε εγκατασταθεί ΝαΐτεςΣτο Τσαπλίνεκ είχαν κάποτε εγκατασταθεί Ναΐτες
* ΓιαροσουάβιετςΓιαροσουάβιετς
* Εκκλησία του Αγίου Ροχ στο ΡόστσινΕκκλησία του Αγίου Ροχ στο Ρόστσιν
* Ερείπια του σταθμού Κρονγκ-ΜπουσίνοΕρείπια του σταθμού Κρονγκ-Μπουσίνο
* Το ιστορικό νεκροταφείο διασχίζει το ΠσιμπόζεΤο ιστορικό νεκροταφείο διασχίζει το Πσιμπόζε
* Μέρος με τα ερείπια ενός παλιού γερμανικού νεκροταφείου στο ΜοτάνιετςΜέρος με τα ερείπια ενός παλιού γερμανικού νεκροταφείου στο Μοτάνιετς
* Πλατεία στην ΚομπιλάνκαΠλατεία στην Κομπιλάνκα
* Ερείπια της εκκλησίας στο ΤσένσατςΕρείπια της εκκλησίας στο Τσένσατς
* Στσέτσιν - Wały ChrobregoΣτσέτσιν - *Wały Chrobrego*
* Φιλαρμονική του ΣτσέτσινΦιλαρμονική του Στσέτσιν
* Γκρεμός Γκόσαν, Εθνικός Δρυμός ΒόλινΓκρεμός Γκόσαν, Εθνικός Δρυμός Βόλιν
* Φάρος του ΚοουόμπζεγκΦάρος του Κοουόμπζεγκ
* Κάστρο των δούκων της Πομερανίας στο ΝταρουόβοΚάστρο των δούκων της Πομερανίας στο Νταρουόβο
* Καθεδρικός Ναός του Αγίου Ιωάννη του Βαπτιστή στο Κάμιεν ΠομόρσκιΚαθεδρικός Ναός του Αγίου Ιωάννη του Βαπτιστή στο Κάμιεν Πομόρσκι
* Λίμνη ΟστρόβιετςΛίμνη Οστρόβιετς

Δείτε επίσης
------------

* Ιστορία της Πομερανίας
* Επαρχία της Πομερανίας (1815-1945) της Πρωσίας
* Επαρχία της Πομερανίας (1653-1815)

Παραπομπές
----------

1. ↑  pl.wikipedia.org/wiki/Wojew%C3%B3dztwo\_zachodniopomorskie.
2. ↑  GUS. «Population. Size and structure and vital statistics in Poland by territorial division in 2019. As of 30th June». *stat.gov.pl* (στα Αγγλικά). Ανακτήθηκε στις 11 Σεπτεμβρίου 2020.
3. ↑  «Regional GDP per capita ranged from 30% to 263% of the EU average in 2018». *Eurostat*.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βοεβοδάτο Δυτικής Πομερανίας** |

* Σύστημα τουριστικών πληροφοριών της Δυτικής Πομερανίας
* Κοινοβούλιο του Βοεβοδάτου Δυτικής Πομερανίας
* Γραφείο Διευθύνων του Βοεβοδάτου Δυτικής Πομερανίας
* Γραφείο του Βοεβόδα του βοεβοδάτου Αρχειοθετήθηκε 2008-07-24 στο Wayback Machine.
* Zrot: Επίσημος ιστότοπος τουρισμού (πολωνικά, αγγλικά, γερμανικά)

|  |  |  |  |  |
| --- | --- | --- | --- | --- |
| 

| π • σ • ε
Βοεβοδάτα της Πολωνίας |
| --- |
|  |
| 
* Βαρμίας-Μαζουρίας
* Δυτικής Πομερανίας
* Ελάσσονος Πολωνίας
* Κάτω Καρπαθίων
* Κάτω Σιλεσίας
* Κουγιαβίας-Πομερανίας
* Λοτζ
* Λούμπλιν
* Λούμπους
* Μασοβίας
* Μείζονος Πολωνίας
* Οπόλε
* Πομερανίας
* Ποντλάσκιε
* Σιλεσίας
* Τιμίου Σταυρού
 |  |

 |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 140911838
* LCCN: n2001105283
* GND: 4596754-4
* NKC: ge116794

 |

 |